《赠栖禅上人》
宋代·释与咸

岩房高且静，住此几寒暄。
鹿嗅安禅石，猿啼乞食村。
朝阳生树罅，古路透云根。
独步閒相觅，凄凉碧洞门。

作者简介：释与咸（？～一一六三），字虚中，别号泽山叟，俗姓张，黄岩（今属浙江）人。住上天竺，持戒修身，时称第一。然以净土为归，后迁赤城。孝宗隆兴元年圆寂。著有《菩萨戒疏》。《补续高僧传》卷三有传。